סיימון רקס

סיימון רקס קאטרייט (באנגלית: Simon Rex Cutright; נולד ב-20 ביולי 1974) הוא שחקן, קומיקאי, ראפר ודוגמן אמריקאי-יהודי. נודע בעיקר בזכות כיכובו בשלושה סרטי "מת לצעוק". עוד לפני כן, התפרסם בשל תפקידו בתור מייקל "מיקי" רוסו בסדרה "ג'ק וג'יל" (1999 - 2001) ולאחר מכן בתור ג'ף קמפבל בקומדיית המצבים "אחיות או לא להיות" (2002 - 2003). על תפקידו הראשי בסרט "טיל אדום", זכה בפרס אינדפנדנט ספיריט לשנת 2021 .
ממוזער|רקס, 2006

 קורות חיים 
רקס נולד בסן פרנסיסקו, קליפורניה, בנם היחיד של זואי, יועצת סביבתית, ופול, מטפל זוגי. 

אביו נוצרי ממוצא אנגלי, אמו יהודייה ממוצא רוסי וליטאי.

בגיל צעיר עזבו רקס והוריו את סן פרנסיסקו ועברו להתגורר באזור מפרץ סן פרנסיסקו. אביו של רקס היה מאמן לנשימה (במסורת הפסיכולוג האלטרנטיבי סטניסלוב גרוף). בגיל 18, הוא למד בקולג' קהילתי ועבד במפעל לשקיות תפוחי אדמה כשבאותו זמן החל לצאת ולגור עם דוגמנית באוקלנד.

 קריירה 
בגיל 19, בשנת 1993 החל את הקריירה שלו כאשר ענה להצעת דוגמנות במגזין בלוס אנג'לס והסכים להצטלם בעירום עבור הצלם בראד פוסי ובסטודיו שלו "1821".

בראשית דרכו, החל בתור מגיש תוכניות וידאו קליפים בערוץ MTV למשך שנתיים. לאחר מכן הפך לראפר ולקומיקאי תחת שם הבמה דירט נאסטי (Dirt Nasty). הוא מופיע בקליפ לשיר "Tik Tok" של הזמרת קשה.

בשנת 1999 שיחק גם בטלוויזיה בסדרה הדרמה-הקומית "ג'ק וג'יל" בתור מייקי רוסו. שיחק גם בסדרת הדרמה "פליסיטי".

בתור שחקן הוא כיכב בקולנוע בסרטי הפרודיה "מת לצעוק 3", "מת לצעוק 4" בתור ג'ורג' לוגאן, וב"מת לצעוק 5" בתור דן סנדרס. בנוסף, שיחק בתור ג'ף בסיטקום "אחיות או לא להיות" לצד אמנדה ביינס.

בשנת 2006 הוא כיכב בסרט הקומדיה "מלכת הקולג'" לצד פריס הילטון. ב-2007 שיחק בתפקיד קטן בסרט האימה "רייס: צייד הדמים". ב-2008 שיחק בסרט הפרודיה "סופרהירו" בתור הלפיד האנושי.
ממוזער|רקס, 2022
בשנת 2021 כיכב בתור מיקי סייבר בסרט הקומי-דרמטי "טיל אדום" של הבמאי שון בייקר, ועל תפקידו בסרט זכה לשבחי המבקרים כשבנוסף זכה גם בפרס אינדפנדנט ספיריט כשחקן הראשי הטוב ביותר לשנת 2021 .

בנובמבר 2024, פורסם כי רקס יצטרף ככוכב אורח לעונה השנייה של הסדרה "פוקר פייס" ב-Peacock.

 חיים אישיים 
רקס מתגורר באזור מרוחק מהציוויליזציה בג'ושוע טרי, קליפורניה במרכזו של מדבר מוהאבי האמריקאי.

 דיסקוגרפיה 
 אלבומי אולפן 
 2007: Dirt Nasty
 2010: Nasty as I Wanna Be
 2013: Palatial
 2016: Dirt Nasty Sux

 פילמוגרפיה 
 קולנוע 
+שנהסרטתפקידהערות2000Shriek If You Know What I Did Last Friday the 13thסלאב או'ביף2001ערפדי המדברפןGoing Greekתומפסון2003מת לצעוק 3ג'ורג' לוגן2006מת לצעוק 4ג'ורג' לוגןמלכת הקולג'דרק2007רייס: צייד הדמיםהאנק2008סופרהירוהלפיד האנושיHotel Californiaפיטגם מפיק-שותףשיר הלל אמריקאיעצמו20092 Dudes and a Dreamדירט נאסטיSonny Dreamweaverהאנטר2010King of the Avenueטאז2011The Truth About Angelsקיין קונורBoy Toyקלייב2012Slightly Single in L.A.ג'יי.פי קיפולטי2013מת לצעוק 5דן סנדרס2014Student Bodiesמייק2016Halloweedג'ואי ברוקרDo It All Overדירט נאסטי2017Alexander IRLאוון רידBodiedדוני נרקו2018Avengers of Justice: Farce Warsדארק ג'וקסטר2019The Droneג'פריס2021טיל אדוםמיקי סייברפרס אינדפנדנט ספיריט לשחקן הטוב ביותר (אנ') (2021)2022פעמיים ריטהלוקהMy Dead Dadגווין2023Down LowבאקAmericanaרוי לי-דיןThe Sweet Eastלורנס2024צאי מזהקודיהולכים על כל הקופה (אנ')קית' קרופורד2025Everything's Going to Be GreatקיילTBAThe Prince Tow קליףEasy's WaltzOperation Taco Gary'sדני

 טלוויזיה 
+שנהסדרהתפקידהערות1996משמר המפרץעצמופרק: "Beachblast"1999פליסיטיאיליי4 פרקיםKatie Joplinטייגר פרנץ'תפקיד ראשי; 7 פרקים1999 - 2001ג'ק וג'ילמייקל "מיקי" רוסותפקיד ראשי (2 עונות); 32 פרקים2002 - 2003אחיות או לא להיותג'ף קמפבלתפקיד ראשי (עונה 1); 22 פרקים2004כלב הקראטהפיטר פולרסרט טלוויזיה של Freeform2004 - 2005סאמרלנדסאן2 פרקים2005Cutsהאריסון2 פרקיםאוורוודקליפ פנטוןפרק: "So Long, Farewell..."2006Monarch Coveאדי לוקאסתפקיד ראשי; 14 פרקים2010Nick Swardson's Pretend Timeבריאןפרק: "I Just Got Voodoo'd"2014Happylandטוניפרק: "Park Maintenance"Riff Raff Realmסאנצ'ס דל סרג'יוסדרת רשת; 2 פרקים2015תפיסהרוי מאיירפרק: "Meat"NCISסקוט בליקרפרק: "Status Update"2016 - 2017Typical Rickריקתפקיד ראשי (2 עונות); 12 פרקים2020The Real Bros of Simi Valleyדי.ג'יי וואמפ וואמפפרק: "Lights Out Gringos"2023באפקיס (אנ')בן / קריספיפרק: "Crispytown"2024זאת פלורידה, אחי (אנ')אריק מרדהפרק: "Gator"פוקר פייסכוכב אורח; עונה שנייה

קישורים חיצוניים





 הערות שוליים 

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:דוגמנים יהודים
קטגוריה:דוגמנים אמריקאים
קטגוריה:ראפרים יהודים אמריקאים
קטגוריה:אמריקאים שנולדו ב-1974